Antalya de 6ê gulana 2023yî de serrgêra îdamê înan de Denîz Gezmîş, Yusuf Aslan û Huseyîn Înan ameybî yadkerdene. Polîsanê tirkan bi bahaneya yadkerdişî eşt xeylêk adresan ser û bi îdîaya 'propagandaya rêxistine' 22 kesî destbend kerdî.
22 kesî ameyî berdene bi Mudirîya Asayîşî ya Antalya. Dîya zanayene ke derheqê 30 kesanê bînan de zî bira destbendkerdişî est a.
Nameyê tay destbendkerdeyan wina yê: ''Serekê EMEPî yê Antalya Hasan Alkan, Serekê Egitim-Senî yê antalya Nurettîn Sonmez, Eylem Karaman, Nehîr Dogan, Serhat Nejat Çelîk, Enes Keskîn, Ahmet Îzcî, Halûk Kûrt, Adem Palali, Kadîr Ozturk, Çîgdem Altintaş Peker, Hasan Ozseçen, Hasan Taşkin, Yaşar Saripinar, Dîde Sîmay, Oyku Agtaş, Omer Gurelî, Yelîz Teke, Derya Dînç, Sabrî Kirdar û Mahîr Dogan."
